Ston,22.06.2016.god.

 **OBAVIJEST**

**IZNAJMLJIVAČIMA SOBA I APARTMANA U KUĆANSTVIMA  I KAMPOVIMA**

Poštovani,

Na početku još jedne turističke sezone, želimo Vas podsjetiti na Vaše obaveze i način rada u 2016. godini.
Od 01.01.2016. godine sa radom je započeo novi sustav prijave gostiju
**eVisitor - Informacijski sustav za prijavu i odjavu turista je jedinstveni informacijski sustav koji funkcionalno povezuje sve turističke zajednice u Republici Hrvatskoj, a dostupan je putem Interneta.
Svi Privatni iznajlmljivači dužni su osobno doći u ured turističke zajednice uz predočenje osobne iskaznice, kako bi preuzeli svoje pristupne podatke za prijavu gostiju.Oni privatni iznajmljivači koji nisu u mogućnosti preuzeti podatke ili obavljati prijavu gostiju u njihovo ime moraju ispuniti Punomoć na tu osobu kako bi im mogli dati pristupne podatke.
Obrazac punomoći možete preuzeti u uredu Turističke zajednice ili na web stranicama** [**www.ston.hr**](http://www.ston.hr).

**LJEČNIČKA POTVRDA**

Na temelju Pravilnika o izmjenama Pravilnika o razvrstavanju i kategorizaciji objekata u kojima se pružaju ugostiteljske usluge u domaćinstvu (Narodne novine, br. 78/2014), iznajmljivači **više nisu dužni pribavljati liječničko uvjerenje** za sebe i članove svojih obitelji kao uvjet za pružanje ugostiteljskih usluga u domaćinstvu.

**BORAVIŠNA PRISTOJBA**

 (1) Boravišnu pristojbu plaćaju: 1. osobe koje u turističkoj općini ili gradu u kojem nemaju prebivalište koriste uslugu smještaja u smještajnom objektu u kojem se obavlja ugostiteljska djelatnost, 2. putnici koji koriste uslugu noćenja na plovnom objektu nautičkog turizma (charter, cruising), 3. osobe koje pružaju usluge smještaja u domaćinstvu ili seljačkom domaćinstvu, 4. vlasnik kuće ili stana za odmor u turističkoj općini ili gradu, koji nije smještajni objekt u smislu ovoga Zakona, za sebe i sve osobe koje noće u toj kući ili stanu, 5. vlasnik plovila koje nije plovni objekt nautičkog turizma u smislu ovoga Zakona, za sebe i sve osobe koje noće na tom plovilu u turističke svrhe. (2) Boravišna pristojba plaća se po svakom ostvarenom noćenju, ako ovim Zakonom nije drugačije određeno. (3) Boravišnu pristojbu pod jednakim uvjetima plaćaju i strani državljani, osim ako ovim Zakonom nije drugačije određeno.

Ovim Pravilnikom propisuje se način naplate paušalnog iznosa boravišne pristojbe osoba koje pružaju usluge smještaja u domaćinstvu ili seljačkom domaćinstvu.

**NAČIN UPLATE**

**Turistička zajednica poslati će uplatnice za uplatu paušala još ovu 2016. godinu a inače one se nalaz na Vašem profilu u sustavu eVisitor.**

**ROKOVI UPLATE**

Paušalni iznos boravišne pristojbe uplaćuje se u tri jednaka obroka, s time da prvi obrok dospijeva 31. srpnja, drugi 31. kolovoza, a treći 30. rujna tekuće godine.

**Iznimno,** kada se rješenje o odobrenju za pružanje ugostiteljskih usluga u domaćinstvu, odnosno kada se rješenje o prestanku odobrenja za pružanje ugostiteljskih usluga u domaćinstvu donosi tijekom godine, paušalni iznos boravišne pristojbe utvrđuje se na sljedeći način:

a) osobe iz članka 2. stavka 1. ovog Pravilnika koje su rješenje o odobrenju za pružanje ugostiteljskih usluga u domaćinstvu ishodile prvi puta:

– do 31. srpnja – plaćaju puni paušalni iznos boravišne pristojbe za tekuću godinu.

– do 31. kolovoza – plaćaju dvije trećine paušalnog iznosa boravišne pristojbe za tekuću godinu.

– do 30. rujna – plaćaju jednu trećinu paušalnog iznosa boravišne pristojbe za tekuću godinu.

– nakon 30. rujna – ne plaćaju paušalni iznos boravišne pristojbe za tekuću godinu.

b) osobe iz članka 2. stavka 1. ovog Pravilnika koje su rješenje o prestanku odobrenja za pružanje ugostiteljskih usluga u domaćinstvu ishodile:

– do 30. lipnja – ne plaćaju paušalni iznos boravišne pristojbe za tekuću godinu.

– do 31. srpnja – plaćaju jednu trećinu paušalnog iznosa boravišne pristojbe za tekuću godinu.

– do 31. kolovoza – plaćaju dvije trećine paušalnog iznosa boravišne pristojbe za tekuću godinu.

– nakon 31. kolovoza – plaćaju puni iznos boravišne pristojbe za tekuću godinu.

c) osobe iz članka 2. stavka 1. ovog Pravilnika koje su ishodile rješenje glede povećanja ili smanjenja smještajnih kapaciteta do 1. lipnja tekuće godine, boravišnu pristojbu plaćaju prema važećem rješenju sukladno članku 3. ovog Pravilnika.

Na temelju članka 16. i članka 20. stavka 7. Zakona o boravišnoj pristojbi (»Narodne novine«, br. 152/2008, 59/2009 i 30/2014), Vlada Republike Hrvatske je na sjednici održanoj 8. srpnja 2015. godine donijela

**UREDBU**

**O UTVRĐIVANJU VISINE BORAVIŠNE PRISTOJBE ZA 2016. GODINU**

**Članak 1.**

Visina boravišne pristojbe za 2016. godinu utvrđuje se u sljedećim iznosima:

|  |  |
| --- | --- |
| Razred turističkog mjesta | Boravišna pristojba u kunama po osobi i noćenju |
| Za razdoblje |
| I. glavna sezona | II.predsezona i posezona | III.izvansezona |
| A | 7,00 | 5,50 | 4,50 |
| B | 6,00 | 4,50 | 3,50 |
| C | 5,00 | 3,50 | 2,50 |
| D i ostala nerazvrstana mjesta | 4,00 | 2,50 | 2,00 |

 **Članak 2.**

Boravišna pristojba za osobe u domaćinstvu koje pružaju ugostiteljske usluge smještaja u domaćinstvu i seljačkom domaćinstvu utvrđuje se u iznosu od 300,00 kuna po krevetu i kamp jedinici, ovisi o koeficijentu razreda turističkog mjesta i iznosi:

|  |  |  |
| --- | --- | --- |
| Razred turističkog mjesta | Koeficijent | Iznos u kunama |
| A | 1,00 | 300,00 |
| B | 0,85 | 255,00 |
| C | 0,70 | 210,00 |
| D i ostala nerazvrstana mjesta | 0,50 | 150,00 |

**Članak 3.**

Vlasnik kuće ili stana za odmor može za sebe i članove uže obitelji boravišnu pristojbu platiti u paušalnom iznosu, kako slijedi:

|  |  |
| --- | --- |
| Razredturističkog mjesta | Boravišna pristojba u kunama |
| za dva člana(po osobi) | za svakog sljedećeg člana(po osobi) |
| A | 60,00 | 25,00 |
| B | 45,00 | 20,00 |
| C | 40,00 | 15,00 |
| D | 30,00 | 12,00 |
|  |  |  |

## PAUŠALNI POREZ

## [Od 1. siječnja neće više stizati obročne uplatnice za paušalni porez na dohodak!](http://www.klub-iznajmljivaca.com/2015/12/30/nece-vise-stizati-obrocne-uplatnice-za-pausalni-porez-na-dohodak/)Obveznici plaćanja paušalnog poreza sami moraju kvartalno uplaćivati iznos paušalnog poreza na dohodak.

**EVIDENCIJA RAČUNA**

Privatni iznajmljivači dužni su, kao i prethodnih godina, izdavati račune za svaku pruženu uslugu gostu . Račun za obavljenu uslugu treba obavezno sadržavati:

-                                                                                ime i prezime, adresu i oib iznajmljivača
-                                                                                datum izdavanja računa
-                                                                                broj računa
-                                                                                ime i prezime gosta
-                                                                                opis, cijenu i ukupan iznos pružene usluge
-                                                                                potpis izdavatelja računa

Račun se izdaje u dva primjerka, od kojih original ide gostu, a drugi primjerak ostaje iznajmljivaču.

 Svaki iznajmljivač dužan je voditi knjigu **EVIDENCIJA PROMETA**, koja se može kupiti u papirnicama, i u koju se upisuju svi izdani i naplaćeni računi i to kronološki prema datumu izdavanja. Ova knjiga se zaključuje na kraju svake kalendarske godine, i poslužit će Vam kao evidencija za utvrđivanje osnovice za plaćanje turističke članarine.

 Iznajmljivač koji u tekućoj kalendarskoj godini, na temelju podataka iz knjige Evidencije prometa, ostvari prihod iznad 230.000,00 kuna, postaje obveznik upisa u sustav PDV-a, čime mu prestaje mogućnost utvrđivanja i plaćanja godišnjeg paušalnog poreza i prireza na dohodak.

 **TURISTIČKA ČLANARINA**

## ZAKON O IZMJENAMA I DOPUNAMA ZAKONA O ČLANARINAMA U TURISTIČKIM ZAJEDNICAMA

### Članak 1.

U Zakonu o članarinama u turističkim zajednicama („Narodne novine“, broj 152/08. i 88/10.) članak 9. mijenja se i glasi:

„Obveznici plaćanja članarine iz članka 4. ovoga Zakona plaćaju članarinu po sljedećim stopama:

|  |  |  |  |  |
| --- | --- | --- | --- | --- |
|  | A | B | C | D |
| Prvaskupina | 0,1700 | 0,1564 | 0,1360 | 0,1224 |

Turistička članarina izračunava se na slijedeći način:

Ostvareni prihod puta stopa prema kategorizaciji mjesta gdje se nalazi Vaš objekt.

Turistička čalnarina plaća se akontaciono svaki mjesec a od 01.01. do 31.12.

 U nalogu za plaćanje turističke članarine kojeg iznajmljivač sam ispunjava upisuju se slijedeći podaci:

Primatelj: TZ općine Ston, prijelazni račun
Broj računa primatelja: **HR351001005-1741927159**
Model : **HR67**
Poziv na broj odobrenja:  vaš OIB
Opis plaćanja: Uplata turističke članarine

Ispunjeni TZ obrazac zajedno sa kopijom uplatnice potrebno je dostaviti u poreznu upravu u Dubrovniku najkasnije do kraja veljače tekuće godine.

###

### TURISTIČKI UREDI

### Turistički ured StonPelješki put bb20230Ston

Info ured Ston

Tel./Fax  020/ 754-452
Otvoren cijelu godinu

###  Info-ured Žuljana

Tel.:020/756-227
Otvoren od :15.06.-15.09.
Ponedjeljak,srijeda,petak: 08:30 do 13:00
Utorak,četvrtak,subota: 13:00 do 19:00

VAŽNA NAPOMENA:

Obzirom da je rad ureda sezonskog karaktera, moguće su izmjene radnog vremena.

Želimo Vam uspješnu turističku sezonu,

Fani Slade                                           Marijana Franušić

Direktorica ureda                               informator i administrator